CELEX: 32002R2004
Language: hr
Date: 2002-11-08 00:00:00
Title: Uredba Komisije (EZ) br. 2004/2002 od 8. studenoga 2002. u vezi s postupkom određivanja sadržaja mesa i masnoća u određenim proizvodima od svinjskog mesa

03/Sv. 025
            
            
               HR
            
            
               Službeni list Europske unije
            
            
               81
            
         32002R2004
   
               L 308/22
            
            
               SLUŽBENI LIST EUROPSKE UNIJE
            
            
               08.11.2002.
            
         
      UREDBA KOMISIJE (EZ) br. 2004/2002
   od 8. studenoga 2002.
   u vezi s postupkom određivanja sadržaja mesa i masnoća u određenim proizvodima od svinjskog mesa
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2759/75 od 29. listopada 1975. o zajedničkoj organizaciji tržišta svinjskog mesa (1), kako je zadnje izmijenjena Uredbom (EZ) br. 1365/2000 (2), a posebno njezin članak 13. stavak 12.,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (3), kako je zadnje izmijenjena Uredbom Komisije (EZ) br. 969/2002 (4), a posebno njezin članak 9.,
   budući da:
   
               (1)
            
            
               U Uredbi Komisije (EEZ) br. 3846/87 od 17. prosinca 1987. o utvrđivanju nomenklature poljoprivrednih proizvoda za izvozne subvencije (5), kako je zadnje izmijenjena Uredbom (EZ) br. 1007/2002 (6), utvrđena je nomenklatura poljoprivrednih proizvoda za izvozne subvencije na temelju kombinirane nomenklature.
            
         
               (2)
            
            
               Potrebne su odredbe kako bi se osigurala ujednačena primjena nomenklature iz Priloga Uredbi (EEZ) br. 3846/87 u sektoru svinjskog mesa s obzirom na razvrstavanje proizvoda koji su obuhvaćeni oznakama proizvoda 1602 41 10 9110, 1602 41 10 9130, 1602 42 10 9110, 1602 42 10 9130 i 1602 49 19 9130.
            
         
               (3)
            
            
               Potrebno je utvrditi postupak za određivanje postotka masenog udjela mesa i masnoća.
            
         
               (4)
            
            
               U Uredbi Komisije (EEZ) br. 1583/89 od 7. lipnja 1989. u vezi s postupkom određivanja sadržaja mesa i masnoća u određenim proizvodima od svinjskog mesa (7), utvrđuje se postupak određivanja postotka masenog udjela mesa i masnoća. Međutim, naziv proizvoda iz te Uredbe više ne odgovara stvarnosti i stoga ga je potrebno izmijeniti. Prilikom ove izmjene treba iskoristiti priliku i preinačiti odgovarajuća pravila te novi tekst utemeljiti na članku 37. Ugovora, budući da se on isključivo odnosi na ujednačenu primjenu nomenklature poljoprivrednih proizvoda za izvozne subvencije.
            
         
               (5)
            
            
               Mjere predviđene ovom Uredbom u skladu su s mišljenjem Upravljačkog odbora za svinjsko meso i Odbora za Carinski zakonik u pogledu pitanja koja spadaju u područja njihove odgovornosti,
            
         DONIJELA JE OVU UREDBU:
   Članak 1.
   Postotak masenog udjela mesa i masnoća u proizvodima obuhvaćenim oznakama proizvoda 1602 41 10 9110, 1602 41 10 9130, 1602 42 10 9110, 1602 42 10 9130 i 1602 49 19 9130 nomenklature iz Priloga Uredbi (EEZ) br. 3846/87 određuje se u skladu s postupkom opisanim u njezinom Prilogu.
   Članak 2.
   Uredba (EEZ) br. 1583/89 stavlja se izvan snage.
   Članak 3.
   Ova Uredba stupa na snagu sedmog dana od dana objave u Službenom listu Europskih zajednica.
   Primjenjuje se na izvozne dozvole za koje se podnesu zahtjevi od 18. studenoga 2002.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. studenoga 2002.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 282, 1.11.1975., str. 1.
   
      (2)  SL L 156, 29.6.2000., str. 5.
   
      (3)  SL L 256, 7.9.1987., str. 1.
   
      (4)  SL L 149, 7.6.2002., str. 20.
   
      (5)  SL L 366, 24.12.1987., str. 1.
   
      (6)  SL L 153, 13.6.2002., str. 8.
   
      (7)  SL L 156, 8.6.1989., str. 13.
   PRILOG
   
      ANALITIČKI POSTUPAK
   
   Sadržaj mesa i masnoća određuje se kako slijedi:
   
               1.
            
            
               Analitičke metode:
            
         
               1.1.
            
            
               Potrebno je pripremiti homogene i reprezentativne uzorke mesnih proizvoda za potrebe analize
            
         
               1.2.
            
            
               Primjenjuju se sljedeće metode analize:
            
         
               1.2.1.
            
            
               dušik: određivanje sadržaja dušika – Kjeldahlova metoda;
            
         
               1.2.2.
            
            
               vlaga: određivanje količine vlage u mesu i mesnim proizvodima – ISO 1442 – 1997.;
            
         
               1.2.3.
            
            
               masnoće: određivanje ukupnog sadržaja masnoća – ekstrakcija petroleterom nakon hidrolize s klorovodičnom kiselinom;
            
         
               1.2.4.
            
            
               pepeo: određivanje sadržaja pepela u mesu i mesnim proizvodima – ISO 936 – 1998.
            
         
               1.3.
            
            
               Gore navedeni zahtjevi standarda ISO u vezi s uzimanjem uzoraka nisu obvezujući za potrebe ove Uredbe.
            
         
               2.
            
            
               Izračunavanje sadržaja mesa i masnoća:
               % mesa bez masnoća
               
                  
               % mesa i masnoće ukupno
               = DM + F
               pri čemu je:
               
                           NT
                        
                        
                           =
                        
                        
                           ukupan dušik utvrđen analizom (masenih %)
                        
                     
                           Nx
                           
                        
                        
                           =
                        
                        
                           dušik nemesnog podrijetla (masenih %)
                        
                     
                           f
                        
                        
                           =
                        
                        
                           prosječan sadržaj dušika (masenih %) u krtom mesu koji sadrži proizvod: vrijednost ovog faktora jest:
                           
                                       3,5
                                    
                                    
                                       za šunke i njezine komade obuhvaćene oznakama proizvoda 1602 41 10 9110 i 1602 41 10 9130
                                    
                                 
                                       3,35
                                    
                                    
                                       za plećke i njezine odreske obuhvaćene oznakama proizvoda 1602 42 10 9110 i 1602 42 10 9130
                                    
                                 
                                       3,35
                                    
                                    
                                       za ostale proizvode obuhvaćene oznakom proizvoda 1602 49 19 9130
                                    
                                 
                     
                           F
                        
                        
                           =
                        
                        
                           količina masnoća koja se može ekstrahirati (maseni %) određena analizom.
                        
                     Ukupan dušik i količina masnoća koja se može ekstrahirati određuju se metodama navedenima u stavcima 1.2.1. i 1.2.3. Također je moguće procijeniti sadržaj pepela (1.2.4.) i vlage (1.2.2.) te dedukcijom odrediti ostale sastojke.
               Kako bi se ispravila vrijednost dušika nemesnog podrijetla (faktor Nx) potrebno je znati količinu svakog sastojka koji sadrži dušik kao i sadržaj dušika u tim sastojcima.
               Sljedeća tablica prikazuje sadržaj dušika nekoliko tipičnih sastojaka nemesnog podrijetla koji sadrže dušik koji se može naći u mesnim proizvodima:
               
                           Nemesni proizvodi
                        
                        
                           % dušika u težini
                        
                     
                           Kazein
                        
                        
                           15,8
                        
                     
                           Natrijev kazeinat
                        
                        
                           14,8
                        
                     
                           Izolat soje
                        
                        
                           14,5
                        
                     
                           Teksturirana soja
                        
                        
                           8,0
                        
                     
                           Sojino brašno
                        
                        
                           8,0
                        
                     
                           Mononatrijev glutamat (MSG)
                        
                        
                           8,3
                        
                     U vezi s ponovljivosti analitičkog postupka, potrebno je upućivanje na odgovarajući standard ISO.
               U obzir je potrebno uzeti prosječni rezultat od najmanje dvaju određivanja.